Rosbif marinat amb romaní i mostassa – Cuinejar
El roastbeef és, probablement, un dels plats més típics de la cuina britànica. De fet, el secret no és un altre que disposar d’un bon tall d’entrecot de bou que es cou al forn. Ha de quedat cuit per fora i rosat a l’interior.
Primerament, hem de marinar el tall de carn. Posen el romaní i els grans de mostassa sobre la carn i la cobrim amb la barreja de sucre i sal dins d’un recipient que no sigui metal.lic.
Ho deixem tapat a la nevera un mínim de 12 hores. L’endemà pre-escalfem el forn a 180º. Traiem la carn de la barreja de sal i sucre, la netegem amb aigua i la eixuguem.
La pintem amb una mica d’oli i la marquem en una paella o planxa ben calenta. (“marcar” vol dir daurar la carn a foc fort per tancar els porus i evitar que es perdin els sucs)
La retirem i la posem en una safata de forn. La pintem amb la barreja de sal i sucre que hem fet servir per marinar-la i la posem al forn uns 15/20 minuts. Un cop ha passat aquest temps, retirem la safata del forn i deixem reposar la carn uns 10 minuts per deixar que els sucs de la carn s’assentin. L’hem de tallar ben fi (es pot utilitzar una màquina de tallar embotits).
Tags: vedella
1 thought on “Rosbif marinat amb romaní i mostassa”
2 de Desembre de 2014 a les 22:20
OOOhhh!!! Quina delícia!!!! Quina exquisitesa……